**Бланка за кандидатстване**

**с проект по Инструмента за възстановяване и устойчивост**

|  |
| --- |
| 1. **Наименование на проекта.** |
| **РЕКОНСТРУКЦИЯ, ВЪЗСТАНОВЯВАНЕ И МОДЕРНИЗАЦИЯ НА ДЪРЖАВНИЯ ХИДРОМЕЛИОРАТИВЕН ФОНД В РЕПУБЛИКА БЪЛГАРИЯ ЗА УСТОЙЧИВО УПРАВЛЕНИЕ НА ВОДИТЕ И АДАПТИРАНЕ КЪМ КЛИМАТИЧНИТЕ ПРОМЕНИ** |
| 1. **Описание на проекта (цели, основни дейности).** |
| **Описание на проекта:**  Реконструкция, възстановяване и модернизация на съществуващия държавен хидромелиоративен фонд в Република България, основно в две направления:   * обекти за улавяне, съхранение, разпределение и реализация на вода за питейно-битово водоснабдяване на населението и за напояване на земеделски култури - категоризирани в ПМС № 181 от 20 юли 2009 г. като стратегически дейности, които са от значение за националната сигурност, а именно „напоителни системи“, като част от хидромелиоративната инфраструктура; * съоръжения за отводняване и предпазване от вредното въздействие на водите   Проектът не предвижда изграждане на нова хидромелиоративна инфраструктура.  В съответствие с чл.46, §4 от Регламент 1305/2013 на ЕП и на Съвета, свързан с инвестициите в подобрение на съществуващите напоителни инсталации или в елементи от напоителната инфраструктура, извършихме предварителна оценка, изчислена по формули залегнали в „Методология за предварителна оценка на потенциалните икономии на вода в резултат на инвестициите за подобряване на напояването“ от „Предложение за рамка и програмиране и определяне на приоритетите за финансиране от Европейския земеделски фонд за развитие на селските райони и Програмата за развитие на селските райони“. От извършената предварителната оценка на всички елементи от напоителната инфраструктура съгласно техническите им параметри, предмет на инвестицията по мярката, се изчисли, че осредненият показател за всички обекти, с изключение на тези попадащи в хипотезата на чл.46, §4 – „*никое от условията в параграф 4 не се отнася до инвестиция в съществуващо съоръжение, която засяга единствено енергийната ефективност, нито до инвестиция за създаване на резервоар, нито до инвестиция в използване на рециклирана вода, която не засяга басейн от подпочвени или повърхностни води“* са както следва:   * потенциална икономия на вода (ПИВ), е в размер на 44,4% (PRWS)**[[1]](#endnote-1)**, в съответствие с чл.46, §4 б. “а“ от Регламента „*Потенциална икономия на вода между 5% и 25% съгласно техническите параметри на съществуващата инсталация/ инфраструктура засягаща басейн от подпочвени или повърхностни води в категория „добро състояние“ в количествен аспект, в съответния план за управление на речния басейн (ПУРБ) съгласно изискванията на Рамковата директива за водите (РДВ)“.* * инвестициите гарантират ефективно намаление на потреблението на вода (ЕНПВ) с 39,8% (ERWS)**[[2]](#endnote-2)** в случай на „*Инвестиция засягаща басейни от подпочвени или повърхностни води, чието състояние попада в категория по-ниска от „добро състояние“ в количествен аспект в съответния ПУРБ, същата гарантира ефективно намаление на икономията на вода с най-малко 50 % от потенциалната икономия на вода“.*   В този случай, ПИВ и ЕНПВ са в съответствие с чл.46, §4 от Регламент 1305/2013 на ЕП и на Съвета и инвестицията се квалифицира като адекватна мярка за ефикасното използване и опазване на водните ресурси, като подобрява и жизнения цикъл на водните тела.  Съществуващата хидромелиоративна система е силно амортизирана, със значителни загуби на воден ресурс, поради течове и филтрации по нейното протежение, което оказва съществен натиск върху главните водните тела – язовирите. Тази система е и енергийно неефективна предвид значителната консумация на електроенергия на съоръженията, изградени през миналия век, които отводняват държавни и частни терени. Всички тези обстоятелства налагат извършването на реформи за ефикасно и устойчиво използване на водните ресурси в страната, посредством намаляване на загубите на вода в хидромелиоративните съоръжения, което от своя страна ще има положителен ефект за околната среда и адаптиране към последиците от изменението на климата.  Проектът няма да има негативни последствия за състоянието на водните обекти и климата, с оглед на извършената оценка (т. 14 от настоящата апликационна форма) на основните компоненти, залегнали в Регламента за Таксономията на ЕС и в съответствие с Рамковата директива за водите (РДВ), а именно:   * мярката няма да доведе до негативни ефекти по отношение на изменението на климата и адаптиране към него, на устойчивото използване и защита на водните ресурси, кръговата икономика, включително предотвратяване замърсяването във въздуха, водата или земята и поддържане на добро състояние на биологичното разнообразие и екосистемите. * проектът няма да окаже отрицателно въздействие върху местообитанията и видовете, както в рамките на Натура 2000, така и извън нея, а напротив - инвестициите във възстановяване на стара хидромелиоративна инфраструктура ще подобрят водния баланс на почвите и ще намалят преуплътняването им и последствията от ветровата ерозия при резки засушавания. С рехабилитацията на повърхностните водоизточници и системи ще се намали натискът върху използването на подземни водоизточници, извори, реки и др., което ще окаже благоприятен ефект за екосистемите.   Предвид планираното увеличаване на отводняваните площи, счита се, че проектът няма да наруши естественото регулиране на потоците и заливните равнини, като влажните зони няма да се отводняват и унищожават в процеса на извършване на дейностите. Напоителните полета, които са прилежащи към съществуващите напоителни съоръжения, подлежащи на рехабилитация, са проектирани в миналото по такъв начин, че да отговарят на релефа и почвения състав. Системите са проектирани да работят в баланс и там, където почвите и почвообразуващите скали не могат да поемат част от излишната влага в определени периоди на годината, поради структурата или наклоните, са предвидени дренажи, чието местоположение е изчислено още при проектиране и създаване на съоръженията.  Настоящият проект е в съответствие с регулаторните принципи – чл. 9 от Рамковата директива за водите, въвеждащ принципа за възстановяване на разходите за водни услуги в съответствие с принципа „замърсителят плаща“, който понастоящем се прилага от дружеството при извършване на услугата „доставка на вода за напояване“, транспониран в Националната програма за опазване, устойчиво ползване и възстановяване функциите на почвите на МОСВ.  Имайки предвид публикуваните на интернет страницата на Европейската комисия Насоки (Модернизация – Дигитализация на публичната администрация) относно съотносимостта на проектите по Плана за възстановяване и устойчивост към правилата за държавните помощи, беше извършен анализ като резултатите от него установяват, че предвидените по проекта инвестиции не попадат в обхвата на правилата за държавни помощи. Елементите на понятието държавна помощ, съгласно член 107, параграф 1 от ДФЕС са: наличието на предприятие, относимостта на мярката към държавата, нейното финансиране с държавни ресурси, предоставянето на предимство, избирателността на мярката и засягането на конкуренцията и търговията между държавите членки. Предвид кумулативния характер на елементите по член 107, параграф 1 от ДФЕС, ако един от тях не е изпълнен, наличието на държавна помощ може да бъде изключено и следователно не е необходимо да се уведомява Европейската комисията за прилагането на мярката.   * Съгласно Насоките на ЕК и цитираните критерии, ако едни от тях не е наличен, се изключва хипотезата за държавна помощ.   **По първия критерий** (Раздел III, буква A. *No economic activity*) – Публичните функции на Министерството на земеделието, храните и горите (МЗХГ) по управление на хидромелиоративния фонд са законоустановени (Закон за водите). Когато стопанската дейност на един публичен субект не може да бъде отделена от упражняването на публични правомощия, извършваните от въпросния субект дейности като цяло остават свързани с упражняването на публични правомощия и следователно не попадат в понятието „предприятие” (съгласно т.17 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). Следва да се има предвид, че правилата за държавни помощи се прилагат само за предприятие – субект извършващ икономическа дейност (предлагане на стоки и услуги на пазара), независимо от правната му форма, съгласно практиката на Съда на ЕС. В качеството си на принципал министърът на земеделието, храните и горите възлага на „Напоителни системи“ ЕАД („НС“ ЕАД) функционални компетентности, свързани с напояването на земеделските площи, и поддържането, експлоатацията и стопанисването на напоителните системи в Република България.  **По втория критерий** (Раздел III, буква B. No State resources) – Инвестицията по проекта ще бъде финансирана с публичен ресурс.  **По третия критерий** (Раздел III, буква C. No selectivity) – Публичните правомощия в областта на аграрната политика и дейността по експлоатация, изграждане, реконструкция и модернизация на хидромелиоративния фонд, се осъществяват от МЗХГ. В тази връзка е изключено наличието на селективност при избор на субекта, който ще извършва тези дейности, респективно ще бъде бенефициент по проекта.  **По четвъртия критерий** (Раздел III, буква D. No advantage) – При финансиране с публични средства на обща инфраструктура (в случая хидромелиоративна инфраструктура), която не може да бъде експлоатирана с търговска цел и не е в полза на определени дружества или отрасли, финансирането не се счита за държавна помощ. Допълнително към това, не съществува елемент на държавна помощ при финансиране на обекти с изключително значение по отношение на сигурността за цялото население на страната. В случая финансирането по проекта касае инвестиционни нужди, които засягат не отделен отрасъл или отрасли, а цялото население на страната. Т.е. финансирането на тази инфраструктура ще предоставя ползи за обществото като цяло. В тази връзка е изключено предоставянето на предимство.  **По петия критерий** (Раздел III, буква E. *No effect on trade between Member States and no distortion of competition*) – Управлението на тази инфраструктура не предполага интерес на частни инвестиции, поради което може да се приеме, че не е налице конкуренция, както на национално ниво, така и на ниво държави-членки. Мярката предвижда финансиране на инфраструктура, която не среща пряка конкуренция от други инфраструктури от същия вид или други инфраструктури от различен вид, предлагащи услуги със значителна степен на заменяемост, или пряко с такива услуги.  Изпълнението на дейностите ще се възлага след избор на изпълнители по реда на Закон за обществените поръчки (ЗОП) и Правилник за прилагане на закона за обществените поръчки (ППЗОП). Средствата ще се използват само и изцяло за планираните и необходими дейности за реализиране на Проекта, а именно: *извършване на инженеринг (проектиране вкл. авторски надзор и строителство)*, *извършване на оценка на съответствието на инвестиционните проекти и осъществяване на строителен надзор* и *организация и управление на целия проектен цикъл* т.е. по презумпция е изключена възможността от кръстосано субсидиране или за непряко субсидиране на други стопански дейности. Предвид това засягането на търговията между държавите-членки или нарушенията на конкуренцията са изключени, съгласно т. 211 и т. 212 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). Следователно е изключен елементът на нарушаване на конкуренцията и търговията между държавите-членки.  МЗХГ и „НС“ ЕАД разполагат с експертен капацитет от служители за подготовката, организирането и провеждането на планираните процедури за възлагане на обществените поръчки в компетентните дирекции в МЗХГ: „Обществени поръчки“, дирекция „Стопански дейности, инвестиции и хидромелиорации“, дирекция „Финанси и управление на собствеността“, дирекция „Правни дейности и законодателство на ЕС“ и в „НС“ ЕАД: дирекция „Европроекти и обществени поръчки“, дирекция „Административно-Правна“, дирекция „Финансова“. Във връзка с инвестиционни програми за целите на поливното земеделие, опитът на МЗХГ и „НС“ ЕАД в рехабилитацията на повече от 550 хидромелиоративни линейни обекта *(в т. ч. СМР или РВР на отводнителни помпени станции, отводнителни полета, корекции на реки, напоителни системи и съоръженията към тях, в т.ч. напоителни помпени станции, деривационни канали, открита канална и тръбна мрежа*) дава увереност за капацитета за качественото и срочно реализиране на Проекта.  Инвеститорски контрол по време на същинското изпълнение на строителните дейности ще бъде осъществявано от служители на МЗХГ и „НС“ ЕАД с необходимата професионална компетентност и опит.  Към настоящата апликационна форма е приложена Пътна карта за управлението на проекта.  **Цели:**   * Основната цел на Проекта е гарантиране на устойчиво управление на водите в Република България, смекчаване на негативното въздействие върху климата и адаптиране към последиците от неговото изменение. Проектът интегрира адекватно предизвикателствата, свързани с осъществяването на зеления преход, особено що се отнася до ефективното управление на природните ресурси. Тази цел отразява Специфичните препоръки на Съвета относно Националната програма за реформи на България за 2019 г. и 2020 г., а именно: насърчаване на устойчивото управление на водите, ресурсната ефективност и прехода към кръгова икономика, смекчаването на изменението на климата и адаптирането към него. * Устойчивото земеделие интегрира три основни цели: здравето на околната среда, икономическата рентабилност и социалната и икономическа справедливост. Проектът и планираните инвестиции допринасят за трите цели по следния начин: * Подобряването на хидромелиоративната инфраструктура ще подобри състоянието и защитата на обработваемите земи от въздействията, свързани с климатичните рискове, както и допълнителна защита от вредното въздействие на водата. Това също така ще намали натиска върху водните ресурси, поради увеличените икономии на вода и по-добрия контрол и управление на водоснабдяването. * Реконструкцията на напоителните съоръжения ще доведе до по-голяма ефективност в цялата системата в следствие от минимизиране на загубите от течове и филтрации и потенциалната икономия на вода. * Модернизирането на помпените станции и отводнителните помпени станции и монтажа на съвременни помпени агрегати, ще подобри енергийната им ефективност, което от своя страна ще сведе до минимум вредните енергийни емисии (топлинни, светлинни и шумови) в околната среда. Същевременно разходите за експлоатация и поддръжка ще са сведени до миниум. * Освен това рехабилитацията ще създаде потенциал за привличане на частни инвестиции за изграждане на вътрешни системи за спестяване на вода за напояване на селскостопански култури и допълнителна подкрепа за селските райони и селскостопанския сектор. * По отношение на социалната и икономическа справедливост, фокусът на проектa е развитието на селските райони. Той ще поддържа жизнеспособността на селската икономика, чрез насърчаване на заетостта в селското стопанство, хранителната промишленост и други свързани сектори. * Очакванията от изпълнението на Проекта са постигане на заложените в Рамковата директива за водите 2000/60/EО на Европейския парламент и на Съвета от 23 октомври 2000 г. цели: по-ефективно и устойчиво използване на водата, принос за разширяване на обхвата на защитата на повърхностните и подземни води, по-добра защита на водната екология и на уникални и ценни местообитания; постигане на „добро състояние“ на водата; прилагане на "комбиниран подход" на нормите за допустими емисии и стандартите за качество, чрез: * опазване на всички видове води (повърхностни и подземни) и намаляване на замърсяването във водните обекти, ефективно оводняване, което ще допринесе за намаляване на замърсяването на подземните води и растителността с торове и препарати, заради възможността от прецизното им дозиране, което от своя страна ще спомогне за опазване на здравето на населението и отговаряне на водните нужди и потребности на индустрията и населените места. Ефективното планирано и качествено управление на водния ресурс ще намали тези негативни ефекти върху почвите, като ще създаде необходимата влага при екстремни засушавания. * възстановяване на екосистемите в и около тези водни обекти. Спестените по този начин водни маси ще позволят тяхното акумулиране в язовирите и същите ще се използват за оводняване коритата на реките и поддържане на екологичното състояние/екоминимум и биоразнообразието в тях. Оводнените корита на реките в страната ще подпомогнат захранването на кладенци и сондажи за питейно-битово водоснабдяване на населението. Постигнатите резултати ще доведат до ползи както за флората и фауната, така и за населението и икономиката в цялост. * гарантиране на устойчивото използване на водите: За постигане на целите по чл. 4 на Рамковата директива за водите в Плановете за управление на речните басейни (ПУРБ) са разработени програми и мерки. Всяко инвестиционно намерение се подлага на оценка на въздействието върху околната среда (в съответствие с директивата по ОВОС) в рамките на процедурата по чл. 93, ал. 4 от Закона за опазване на околната среда, в който са транспортирани изискванията на директива 2011/92/ЕС. Съгласно тази процедура Басейнова дирекция извършва оценка за съответствие с целите и мерките по ПУРБ и издава становище на основание чл. 155, ал. 1, т. 23 от Закона за водите и чл. 4а от Наредбата за условията и реда за извършване на ОВОС (оценка на въздействието върху околната среда). При необходимост (в случаите, в които се очаква значимо въздействие) инвестиционните проекти се подлагат на детайлна оценка. * Чрез реконструкцията на напоителни съоръжения ще се осигури доставка на вода за напояване на водоползватели нямащи възможността да се възползват от тази услуга към момента, поради силната им амортизация. Това от своя страна ще благоприятства за оводняването на засятите площи, което ще доведе до намаляване използването на пестициди и торове, което ще позволи поддържането на подходящия воден баланс в почвата.. Тази цел съвпада с целите на стратегията „От фермата до трапезата“, която е в унисон с приоритетите на Зелената сделка за запазване на екосистемите, които също са под неблагоприятното въздействие на климатичните промени, и по-конкретно наводненията или резките засушавания. * Подобряване състоянието на хидромелиоративните системи ще допринесе за по-ефективното поемане на води от индустрията, доставяне на вода за целите на енергетиката и рециклиране на вода за повторно използване в екосистемата. В някои от отводнителните / дренажните системи се поемат води, които излизат от производствата на предприятия от индустрията и селското стопанство, поради специфичното местоположение на инфраструктурата. МЗХГ планира да включи в Стратегическия план възможности за предоставяне на финансиране на предприятия за монтиране на подходящо оборудване за проверка на качествата и количеството на води, както и по отношение на малки пречистващи съоръжения, там където това е възможно, за постигане на подходящо качество на водни оттоци, и повторното им използване в съответствие с Регламент за повторно използване на водите (ОВ от 25/06/2020г., влизащ в сила на 26/06/2023г.). * Извършването на рехабилитация на хидротехническите съоръжения ще благоприятства миграцията на рибите и ще създаде по-добри условия за запазване и развитие на биологичното разнообразие. С реализиране на проектните работи ще се осигури освен повишаване на капацитета на водните тела, но и проходимост на речните корита, което от своя страна ще създаде благоприятни условия за миграция на рибите. Изграждането на рибни проходи на съществуващите бентове е необходимо за осигуряване непрекъснатостта на реката (ПУРБ 2016-2021 г., мярка HY\_11 „Осигуряване на непрекъснатостта на водните течения и движението на рибите и действие към нея“ и мярка HY\_11\_1 „Изграждане на съоръжения за осигуряване на непрекъснатостта на реката (рибни проходи, байпаси и др.)“.   **Основни дейности:**  При извършване на планираните дейности, предмет на инвестицията, ще се спазва стриктно Българското и Европейско законодателство, в т.ч. в сектор води, включително изпълняване на приложимите мерки в Програмите от мерки към ПУРБ и ПУРН и становищата по Екологичните им оценки.  Извършване на инженеринг на следните **265 хидромелиоративни съоръжения:**  **1.** Възстановяване на **114 съоръжения - напоителни канали и напоителни полета**  Резултати, които ще се постигнат след извършване на предвидените мероприятия:   * Възстановени компрометирани участъци, които водят до загуби на вода; * Устойчиво използване на водите; * Подобряване на проводимостта на водата;   Очаквани ефекти от извършване на рехабилитацията:   * Чрез реконструкцията на напоителните канали ще се намалят загубите на води и по този начин ще се осигури по-голям обем вода за напояване, без да се увеличава количеството вода, което ще се водовзема от водните обекти.​ Реализацията на инвестиционните проекти е в изпълнение на мерки от Плана за управление на речните басейни - мярка „Намаляване на водовземането чрез намаляване загубите на вода в общественото водоснабдяване“​ и мярка „Реконструкция на водопреносната мрежа, включително облицоване на напоителни канали за обществено напояване“, целящи подобряване на ефективността при ползването на вода. * Реконструкцията на напоителните канали няма да окаже въздействие върху повърхностните води, тъй като количеството, което ще се водовзема няма да се увеличава. * Рехабилитацията на напоителните канали ще има положително въздействие върху баланса в екосистемите, предвид климатичните промени в световен мащаб, предизвикващи продължителни засушавания и моменти с проливни дъждове и наводнения, които водят до масивна ерозия на почвите. Ефективното, планирано и качествено управление на водния ресурс ще намали тези негативни ефекти върху почвите, осигурявайки необходимата влага при екстремни засушавания. * Ефективното оводняване ще допринесе за намаляване на замърсяването на подземните води и растителността с торове и препарати, заради възможността за прецизното им дозиране, което от своя страна ще спомогне за опазване на здравето на населението и отговаряне на водите нужди и потребности на индустрията и населените места. Подобни процеси ще могат да се планират, така че негативните ефекти върху околната среда да намалеят значително.   **2.** Възстановяване на **40 съоръжения - помпени станции (ПС), тръбопроводи и изравнители**  Резултатите, които ще се постигнат с извършване на предвидените мероприятия:   * Подмяна на енергоемки и амортизирани помпи и помпени агрегати на ПС с нови, енергоефективни такива; * Подмяна на ерозирали тръби с нови технологично-модернизирани тръби; * Смяна на облицовката на изравнителите, за преустановяване на загубите на вода и неконтролируемото й изтичане през компрометирани участъци.   Ефектите, които ще се постигнат са както следва:   * Намаляване на загубите, които системата генерира при транспортиране на водни количества за малък размер площи; * Увеличаване КПД на съоръженията, водещо до икономия на вода; * Надеждно водообезпечаване на свързаните с възстановената хидромелиоративна инфраструктура поливни площи; * Намаляване на електропотреблението на ПС; * Възстановяване на годните изградени поливни площи в страната; * Постоянен мониторинг на протичащите водни количества и контрол по изпълнението на план-графика на контролния орган МОСВ.   **3.** Възстановяване на **7 броя водохващания**  Резултатите, които ще се постигнат с извършване на предвидените мероприятия:   * Възстановени савачни врати за спиране на изтичането на водата; * Възстановени обрушени бетонови облицовки, елементи и фундаменти; * Възстановени електросъоръженията; * Подобряване на проводимостта на съоръженията за увеличаване на обема на улавяните водни количества.   Ефектите, които ще се постигнат са както следва:   * Оптимално функциониране на цялостните хидромелиоративни системи; * Предотвратяване на аварийни ситуации, възникващи по съоръженията; * Намаляване риска от бедствия; * Ограничаване на риска от заливане на прилежащите площи; * Намаляване на загубите на води следствие на скъсвания   **4.** Възстановяване на **3 язовира**   * Язовир "Божурица" - ремонт и възстановяване; * Язовир „Сопот“ - ремонт и възстановяване; * Язовир „Гарваново“ - ремонт и възстановяване.   Резултатите, които ще се постигнат с извършване на предвидените мероприятия:   * + Възстановяването на преливниците на язовирите;   + Възстановяване на короната на язовирите.   Ефектите, които ще се постигнат са както следва:   * + Възстановяването на преливниците на язовирите ще позволи завиряване, съобразено с максималния полезен обем на язовира.   + Чрез рехабилитация на короната на язовира ще се предотврати навлизането на вода в тялото на язовирната стена и последващи нарушения, което води до повишаване на безопасността на съоръжението.   **5.** Възстановяване на **101 съоръжения за отводняване - отводнителни помпени станции, отводнителни системи, отводнителни канали и предпазни диги**  Резултатите, които ще се постигнат с извършване на предвидените мероприятия:   * Подмяна на енергоемки и амортизирани помпи и помпени агрегати на ОПС с нови, енергоефективни такива /възстановяване на сградите на ОПС / изграждане на ново електрозахранване на ОПС; * Укрепване/рехабилитация на предпазните диги; * Подобряване на проводимостта на отводнителните канали за увеличаване на обема на улавяните водни количества.   Ефектите, които ще се постигнат са както следва:   * Възстановяване на компрометирани участъци за предпазване на населението от вредното въздействие на водите; * Намаляване риска от бедствия и наводнения; * Предпазване и запазване на биоразнообразието, застрашено при евентуални бедствени ситуации; * Подобрена енергийната ефективност на ОПС; * Ефективност при осигуряване на проводимостта на съоръженията и отводняване на прилежащите площи. |
| 1. **Бенефициент:** Министерство на земеделието, храните и горите, „Напоителни системи” ЕАД |
| 1. **Времеви график за изпълнение на проекта, вкл. дейности, етапи[[3]](#footnote-1).** |
| **Цялостният срок за изпълнение на Проекта е от 2021 г. до 2025 г.**  Периодът на изпълнение на дейностите и техните етапи е както следва:  **Юли 2021 г. – Юни 2022 г.**  **„Провеждане на процедури по реда на ЗОП за възлагане на обществени поръчки“**  От юли 2021 г. до юни 2022 г. е периодът за подготовка, провеждане на процедури по реда на ЗОП за възлагане на обществени поръчки със следния предмет:   * 1. „Извършване на инженеринг (инвестиционно проектиране и строителство) на 163 хидромелиоративни съоръжения, собственост на „НС“ ЕАД“;   2. „Извършване на инженеринг (инвестиционно проектиране и строителство) на 102 хидромелиоративни съоръжения, стопанисвани от „НС“ ЕАД“;   3. „Оценка на съответствието на инвестиционните проекти с изискванията към строежите и извършване на строителен надзор на 163 хидромелиоративни съоръжения, собственост на „НС“ ЕАД“   4. „Оценка на съответствието на инвестиционните проекти с изискванията към строежите и извършване на строителен надзор на 102 хидромелиоративни съоръжения, стопанисвани от „НС“ ЕАД“   5. "Организация и управление на целия проектен цикъл на 163 хидромелиоративни съоръжения, собственост на „НС“ ЕАД"   6. "Организация и управление на целия проектен цикъл на 102 хидромелиоративни съоръжения, стопанисвани от „НС“ ЕАД"   **Юли 2022 г. – Декември 2025 г.**  **ДЕЙНОСТ:**  **„Извършване на инженеринг“ и „Организация и управление на проекта“**  **за 163 хидромелиоративни съоръжения, собственост на „НС“ ЕАД**  **Етап №1, включващ:**  **1.1. Организация и управление на целия проектен цикъл** (ще се извършва за всички 163 обекта), като срокът за изпълнение започва от фактическото стартиране на договора за инженеринга, започващ с проектиране на всички 163 обекта, предмет на инвестицията и е до въвеждане на всички 163 обекта в експлоатация по реда на ЗУТ, а именно от юли 2022 г. до декември 2025 г.  **Етап №2, включващ:**  **2.1. Инвестиционно проектиране** (ще се извършва едновременно за всички 163 обекта, като срокът за изпълнението е 6 месеца от стартиране на проекта и сключване на договор между „НС“ ЕАД и финансиращия орган за възлагане на изпълнението на проекта);  **2.2. Изготвяне на оценка на съответствието на инвестиционните проекти със съществените изисквания към строежите (163 обекта)** (2 месеца след приключване на проектирането, общо за всички обекти), включващ:  а) Оценка на съответствието на инвестиционните проекти със съществените изисквания към строежите по смисъла на чл. 142, ал. 6, т. 2 от Закона за устройство на територията (ЗУТ) при спазване на изискванията на чл. 142, ал. 5 от ЗУТ;  б) Оценка за съответствието на част „Конструктивна“ на инвестиционните проекти по смисъла на чл. 142, ал. 10 от ЗУТ *(при необходимост).*  **2.3. Съгласуване на инвестиционните проекти с контролни органи (163 обекта)** (1 месец след дейността по т.1.2).  **Етап № 3, включващ:**  **3.1. Стартиране на фактическото изпълнение на ремонтно-възстановителните работи** за 163 обекта едновременно (31 месеца, считано от подписването на Протокола за откриване на строителна площадка и определяне на строителна линия и ниво (акт обр. 2 или 2а), като в този срок е включен и периодът на напоителния сезон от м. април до м. октомври, за обектите, за които е приложим).  **3.2. Упражняване на строителен надзор по време на строителството** на 163 обекта (считано от датата на стартиране на строителството - 33 месеца), съгласно чл. 166 от ЗУТ. Обхватът на дейностите по осъществяване на строителен надзор по време на строителството е съгласно чл. 168 от ЗУТ, включително координация на строителния процес до въвеждането на обекта в експлоатация.  **3.3. Упражняване на авторски надзор** по време на изпълнение на строителството на всички 163 обекта (считано от датата на стартиране на строителството - 33 месеца);  **3.4. Въвеждане на 163 обекта в експлоатация** по реда на ЗУТ - 2 месеца след приключване на строителството.  **Юли 2022 г. – Декември 2025 г.**  **ДЕЙНОСТ:**  **„Извършване на инженеринг“ и „Организация и управление на проекта“**  **за 102 хидромелиоративни съоръжения, стопанисвани от „НС“ ЕАД**  **Етап №1, включващ:**  **1.1. Организация и управление на целия проектен цикъл** (ще се извършва за всички 102 обекта), като срокът за изпълнение започва от фактическото стартиране на договора за инженеринга, започващ с проектиране на всички 102 обекта, предмет на инвестицията и е до въвеждане на всички 102 обекта в експлоатация по реда на ЗУТ, а именно от юли 2022 г. до декември 2025 г.  **Етап №2, включващ:**  **2.1. Инвестиционно проектиране** (ще се извършва едновременно за всички 102 обекта, като срокът за изпълнението е 6 месеца от стартиране на проекта и сключване на договор между „НС“ ЕАД и финансиращия орган за възлагане на изпълнението на проекта);  **2.2. Изготвяне на оценка на съответствието на инвестиционните проекти със съществените изисквания към строежите (102 обекта)** (2 месеца след приключване на проектирането, общо за всички обекти), включващ:  а) Оценка на съответствието на инвестиционните проекти със съществените изисквания към строежите по смисъла на чл. 142, ал. 6, т. 2 от Закона за устройство на територията (ЗУТ) при спазване на изискванията на чл. 142, ал. 5 от ЗУТ;  б) Оценка за съответствието на част „Конструктивна“ на инвестиционните проекти по смисъла на чл. 142, ал. 10 от ЗУТ *(при необходимост)*.  **2.3. Съгласуване на инвестиционните проекти с контролни органи (102 обекта)** (1 месец след дейността по т.1.2).  **Етап № 3, включващ:**  **3.1. Стартиране на фактическото изпълнение на ремонтно-възстановителните работи** за 102 обекта едновременно (31 месеца, считано от подписването на Протокола за откриване на строителна площадка и определяне на строителна линия и ниво (акт обр. 2 или 2а), като в този срок е включен и периодът на напоителния сезон от м. април до м. октомври, за обектите, за които е приложим).  **3.2. Упражняване на строителен надзор по време на строителството** на 102 обекта (считано от датата на стартиране на строителството - 33 месеца), съгласно чл. 166 от ЗУТ. Обхватът на дейностите по осъществяване на строителен надзор по време на строителството е съгласно чл.168 от ЗУТ, включително координация на строителния процес до въвеждането на обекта в експлоатация.  **3.3. Упражняване на авторски надзор** по време на изпълнение на строителството на всички 102 обекта (считано от датата на стартиране на строителството - 33 месеца);  **3.4. Въвеждане на 102 обекта в експлоатация** по реда на ЗУТ - 2 месеца след приключване на строителството.   |  |  |  |  | | --- | --- | --- | --- | | **Предмет** | **Начална дата** | **Крайна дата (до д./м./г.)** | **Продължителност (месеци)** | | **„ОБЩЕСТВЕНИ ПОРЪЧКИ“**  **Подготовка, провеждане на процедурите по ЗОП и възлагане на обществените поръчки** | | | | | **2021 г. / 2022 г.** | | | | | „Извършване на инженеринг (инвестиционно проектиране и строителство) на 163 хидромелиоративни съоръжения, собственост на „НС“ ЕАД“ | 01.07.2021 | 30.06.2022 | 12 | | „Извършване на инженеринг (инвестиционно проектиране и строителство) на 102 хидромелиоративни съоръжения, стопанисвани от „НС“ ЕАД“ | 01.07.2021 | 30.06.2022 | 12 | | „Оценка на съответствието на инвестиционните проекти с изискванията към строежите и извършване на строителен надзор на 163 хидромелиоративни съоръжения, собственост на „НС“ ЕАД“ | 01.07.2021 | 30.06.2022 | 12 | | „Оценка на съответствието на инвестиционните проекти с изискванията към строежите и извършване на строителен надзор на 102 хидромелиоративни съоръжения, стопанисвани от „НС“ ЕАД“ | 01.07.2021 | 30.06.2022 | 12 | | "Организация и управление на целия проектен цикъл на 163 хидромелиоративни съоръжения, собственост на „НС“ ЕАД" | 01.07.2021 | 30.06.2022 | 12 | | "Организация и управление на целия проектен цикъл на 102 хидромелиоративни съоръжения, стопанисвани от „НС“ ЕАД" | 01.07.2021 | 30.06.2022 | 12 | | **ДЕЙНОСТ:**  **„Извършване на инженеринг“ и „Организация и управление на проекта“**  **за 163 хидромелиоративни съоръжения, собственост на „НС“ ЕАД** | | | | | **2022 г. - 2025 г.** | | | | | **ЕТАП 1** | | | | | Организация и управление на целия проектен цикъл за 163 обекта | 01.07.2022 | 31.12.2025 | 42 | | **ЕТАП 2** | | | | | Проектиране на 163 обекта | 01.07.2022 | 01.01.2023 | 6 | | Изготвяне на оценка на съответствие  на инвестиционните проекти със съществените изисквания към строежите на 163 обекта | 01.01.2023 | 01.03.2023 | 2 | | Съгласуване на инвестиционни проекти на 163 обекта с контролни органи | 01.03.2023 | 31.03.2023 | 1 | | **ЕТАП 3** | | | | | Изпълнение на СМР на 163 обекта | 01.04.2023 | 31.10.2025 | 31 | | Строителен надзор | 01.04.2023 | 31.12.2025 | 33 | | Авторски надзор | 01.04.2023 | 31.12.2025 | 33 | | Въвеждане в експлоатация на 163 обекта | 01.11.2025 | 31.12.2025 | 2 | | **ДЕЙНОСТ:**  **„Извършване на инженеринг“ и „Организация и управление на проекта“**  **за 102 хидромелиоративни съоръжения, стопанисвани от „НС“ ЕАД** | | | | | **2022 г. - 2025 г.** | | | | | **ЕТАП 1** | | | | | Организация и управление на целия проектен цикъл за 102 обекта | 01.07.2022 | 31.12.2025 | 42 | | **ЕТАП 2** | | | | | Проектиране на 102 обекта | 01.07.2022 | 01.01.2023 | 6 | | Изготвяне на оценка на съответствие  на инвестиционните проекти със съществените изисквания към строежите на 102 обекта | 01.01.2023 | 01.03.2023 | 2 | | Съгласуване на инвестиционни проекти на 102 обекта с контролни органи | 01.03.2023 | 31.03.2023 | 1 | | **ЕТАП 3** | | | | | Изпълнение на СМР на 102 обекта | 01.04.2023 | 31.10.2025 | 31 | | Строителен надзор | 01.04.2023 | 31.12.2025 | 33 | | Авторски надзор | 01.04.2023 | 31.12.2025 | 33 | | Въвеждане в експлоатация на 102 обекта | 01.11.2025 | 31.12.2025 | 2 | |
| * 1. **Кога най-рано може да започне изпълнението на проекта след неговото одобрение?** |
| Веднага след одобрение за финансиране на проекта и сключване на договор с финансиращия орган за възлагане на неговото изпълнение.  2021/2022 г. – Подготовка, провеждане на процедурите по реда на ЗОП и възлагане на обществените поръчки;  2022/2023 г. - Стартиране изпълнението на инженеринга (инвестиционно проектиране и изпълнение на строително - монтажните работи) на обектите описани в раздел 2 от настоящата апликационна форма. |
| 1. **Индикативен финансов ресурс по дейности, вкл. източници на финансиране (ДБ, европейско финансиране, частно финансиране, МФИ)**   **Индикативно договаряне на финансовия ресурс (в лв. без ДДС):**   * Начална стойност - 0,00 лв. (30.06.2021 г.) * Междинна стойност - 0,00 лв. (31.12.2021 г.) * Междинна стойност – 13 638 099,46 лв. (30.06.2022 г.) * Междинна стойност - 12 120 473,56 лв. (31.12.2022 г.) * Междинна стойност - 409 758 993,20 лв. (30.06.2023 г.) * Междинна стойност - 50 000 000,00 лв. (30.06.2024 г.) * Междинна стойност – 50 000 000,00 лв. (31.12.2024 г.) * Междинна стойност – 50 000 000,00 лв. (30.06.2025 г.) * Междинна стойност - 262 336 619,10 лв.(31.12.2025 г.) * **Крайна стойност - 847 854 185,32 лв. (31.12.2025 г.)**   **Общият прогнозен финансов ресурс на Проекта е в размер на 847 854 185,32 лв. без ДДС**  *Общата стойност е определена на база експертни становища от инженери - проектанти с пълна проектантска правоспособност и/или исторически данни от проведени, публично достъпни обществени поръчки с предмет идентичен или сходен с предмета на настоящия проект и проведени пазарни проучвания.*  **Общата прогнозна стойност разпределена по дейности и етапи е както следва:** |
| |  |  | | --- | --- | | **Наименование на дейността** | **Сумите са в лева без ДДС** | | **ДЕЙНОСТ: „Извършване на инженеринг“ и „Организация и управление на проекта“ за 163 хидромелиоративни съоръжения, собственост на „НС“ ЕАД** | | | **Всичко:** | **769 035 521,83** | | **ЕТАП 1 включващ:** |  | | 1. Организация и управление на целия проектен цикъл за 163 обекта | 2 756 310,86 | | **ЕТАП 2 включващ:** |  | | 1. Проектиране | 20 723 944, 82 | | 2. Изготвяне на оценка на съответствието на инвестиционните проекти с изискванията към строежите | 279 618,62 | | 3. Съгласуването на инвестиционните проекти | 279 618,62 | | 4. Такси за издаване на Разрешение за строеж съгл. ЗУТ | 140 096,89 | | **ЕТАП 3 включващ:** |  | | 1. Изпълнение на СМР *(с вкл. 5% за непредвидени разходи)* | 723 531 600,57 | | 2. Строителен надзор | 13 781 554,30 | | 3. Авторски надзор | 6 890 777,15 | | 4. Въвеждане на обектите в експлоатация | 652 000,00 | | **ДЕЙНОСТ: „Извършване на инженеринг“ и „Организация и управление на проекта“**  **за 102 хидромелиоративни съоръжения, стопанисвани от „НС“ ЕАД** | | | **Всичко:** | **78 818 663,49 лв.** | | **ЕТАП 1 включващ:** |  | | 1. Организация и управление на целия проектен цикъл за 102 обекта | 278 940, 94 | | **ЕТАП 2 включващ:** |  | | 1. Проектиране | 2 615 684,16 | | 2. Изготвяне на оценка на съответствието на инвестиционните проекти с изискванията към строежите | 80 738,00 | | 3. Съгласуването на инвестиционните проекти | 80 738,00 | | 4. Такси за издаване на Разрешение за строеж съгл. ЗУТ | 40 508,01 | | **ЕТАП 3 включващ:** |  | | 1. Изпълнение на СМР *(с вкл. 5% за непредвидени разходи)* | 73 221 997,31 | | 2. Строителен надзор | 1 394 704,71 | | 3. Авторски надзор | 697 352,36 | | 4. Въвеждане на обектите в експлоатация | 408 000,00 | |
| * 1. **Разпределете индикативно финансовия ресурс, според типа разход:** |
| 1. Управление на проекта за 265 обекта - 0,4% от стойността на СМР за всички 265 обекта, без 5% непредвидени разходи. 2. Проектиране - средно 2,75% от общия финансов ресурс на база "Методика за определяне размера на възнагражденията за предоставяне на проектантски услуги от инженерите в устройственото планиране и в инвестиционното проектиране, камара на инженерите в инвестиционното проектиране (КИИП)". 3. Изготвяне на оценка на съответствието на инвестиционните проекти със съществените изисквания към строежите - 0,1 % от стойността на СМР на обекта, но не по-малко от 500 и не повече от 3000 лв. без ДДС; 4. Съгласуване на инвестиционните проекти с контролни органи - 0,05 % от стойността на СМР на обекта, но не по-малко от 250 лв. и не повече от 1500 лв. 5. Издаване на разрешение за строеж съгл. ЗУТ- 0,05 % от стойността на СМР на обекта, но не по-малко от 250 лв. и не повече от 1500 лв. 6. Строително-монтажни работи (СМР) - 93,97% 7. Строителен надзор - 2 % от стойността на СМР 8. Авторски надзор - 1% от стойността на СМР 9. Такси за въвеждане в експлоатация - 0,13% |
| 1. **Индикатори** |
| * 1. **Индикатор/и за резултат** |
| **Дейност „Извършване на инженеринг“ и „Организация и управление на проекта“ за 163 хидромелиоративни съоръжения, собственост на „НС“ ЕАД**  **ЕТАП № 1: Осъществена е организация и управление на целия проектен цикъл на всички инвестиционни намерения свързани с реконструкцията на 163 обекта**   * + Начална стойност – 0 (01.07.2022 г.)   + Крайна стойност – 163 обекта (31.12.2025г.)   **ЕТАП №2: Изготвени са 163 инвестиционни проекти и е извършена оценка на съответствието на инвестиционните проекти и са съгласувани с контролните органи**   * + Начална стойност – 0 (01.07.2022 г.)   + Крайна стойност – 163 обекта (31.03.2023 г.)   **ЕТАП № 3: Реконструирани са 163 обекта и всички са въведени в експлоатация**   * + Начална стойност – 0 (01.04.2023 г.)   + Крайна стойност – 163 обекта (31.12.2025 г.)   **Дейност „Извършване на инженеринг“ и „Организация и управление на проекта“ за 102 хидромелиоративни съоръжения, стопанисвани от „НС“ ЕАД**  **ЕТАП № 1: Осъществена е организация и управление на целия проектен цикъл на всички инвестиционни намерения свързани с реконструкцията на 102 обекта**   * + Начална стойност – 0 (01.07.2022 г.)   + Крайна стойност – 102 обекта (31.12.2025г.)   **ЕТАП №2: Изготвени са 102 инвестиционни проекти и е извършена оценка на съответствието на инвестиционните проекти и са съгласувани с контролните органи**   * + Начална стойност – 0 (01.07.2022 г.)   + Крайна стойност – 102 обекта (31.03.2023 г.)   **ЕТАП № 3: Реконструирани са 102 обекта и всички са въведени в експлоатация**   * + Начална стойност – 0 (01.04.2023 г.)   + Крайна стойност – 102 обекта (31.12.2025 г.) |
| * 1. **Индикатор/и за ефект** |
| **СЛЕД ИЗПЪЛНЕНИЕ НА ДЕЙНОСТИТЕ ПО ПРОЕКТА, ЩЕ СЕ ПОСТИГНАТ СЛЕДНИТЕ КОЛИЧЕСТВЕНИ ЕФЕКТИ:**  *Информация за постигнатите ефекти ще бъде достъпна на интернет страниците на*  *Министерството на земеделието, храните и горите* [*https://www.mzh.government.bg/bg/*](https://www.mzh.government.bg/bg/)  *и на „Напоителни системи“ ЕАД:* [*https://nps.bg/*](https://nps.bg/)   * Намаление на технологичните загуби на вода от филтрации и течове (изчислява се като отношението на количеството потребени водни маси за напояване (в м3) към подадените водни маси съобразно разрешените от МОСВ (в м3) преди и след рехабилитацията[[4]](#endnote-3)). * Начална стойност - 50% (30.06.2022 г.) * Крайна стойност - 25% (28.02.2026 г.)   *Данни за постигнатия ефект ще бъдат достъпни на интернет страницата на Министерство на земеделието, храните и горите:* [*https://www.mzh.government.bg/bg/*](https://www.mzh.government.bg/bg/)*, „Напоителни системи“ ЕАД:* [*https://nps.bg/*](https://nps.bg/) *и информацията за реално изпуснатите водни маси е публично достъпна на сайта на Министерство на околната среда и водите (МОСВ) https://www.moew.government.bg/ .*   * След извършената рехабилитация на помпените станции в зависимост от местоположението и денивелацията или височината на качване на помпена вода, ще се постигне намаление на потреблението на енергия с до 10% (формулата по която се изчислява е: стар разход на употребена енергия минус нов разход на енергия след рехабилитацията). * Начална стойност - 100% (30.06.2022 г.) * Крайна стойност - 90% (28.02.2026 г.)   *Данни за постигнатия ефект ще бъдат достъпни на интернет страницата на Министерство на земеделието, храните и горите:* [*https://www.mzh.government.bg/bg/*](https://www.mzh.government.bg/bg/)*, „Напоителни системи“ ЕАД:* [*https://nps.bg/*](https://nps.bg/)*.* |
| 1. **Изисква ли реализацията на проекта провеждане на процедура по ЗОП?** |
| **Да**  **Вид на процедурата за възлагане на обществената поръчка:**  Провеждане на открити процедура по реда на чл. 18, ал. 1, т. 1 от ЗОП за възлагане на обществени поръчки с обект:  1**.** Строителство (инвестиционно проектиране и изпълнение на строеж по смисъла на чл. 3, ал. 1, т. 1 „б“ от ЗОП) на 163 хидромелиоративни съоръжения собственост на „НС“ ЕАД и 102 хидромелиоративни съоръжения, стопанисвани от „НС“ ЕАД;  2. Предоставяне на услуга по смисъла на чл. 3, ал. 1, т. 3 от ЗОП за извършване на оценка на съответствието на инвестиционните проекти и осъществяване на строителен надзор на 163 хидромелиоративни съоръжения собственост на „НС“ ЕАД и 102 хидромелиоративни съоръжения, стопанисвани от „НС“ ЕАД;  3. Предоставяне на услуги по смисъла на чл. 3, ал. 1, т. 3 от ЗОП за организация и управление на целия проектен цикъл финансиран с Европейски средства, за 163 хидромелиоративни съоръжения собственост на „НС“ ЕАД и 102 хидромелиоративни съоръжения, стопанисвани от „НС“ ЕАД. |
| * 1. **Ако се изисква процедура по ЗОП, каква част от дейностите и финансовият ресурс ще бъдат предмет на обществената поръчка?** |
| * Разходи за инженеринг (изпълнение на проектиране и строителство) - 97%; * Разходи за изготвяне на оценка на съответствието на инвестиционните проекти със съществените изисквания към строежите и упражняване на строителен надзор - 2%. * Разходи за организация и управление на целия проектен цикъл финансиран с Европейски средства – 1 % |
| * 1. **Ако се изисква процедура по ЗОП, какъв е индикативният график за изпълнението ѝ?** |
| Предвижда се провеждане на открити процедури по реда на чл. 18, ал. 1, т. 1 от Закона за обществените поръчки за възлагане на обществени поръчки.  Процедурите ще се проведат в законоустановените срокове по ЗОП, като договорите за възлагане на обществените поръчки ще се сключат не по-късно от юни 2022 г., с участниците, избрани за изпълнители. Индикативните срокове за подготовката и изпълнението на всички поръчки е както следва:   * Изготвяне на техническа спецификация за целите на процедурите за възлагане на обществените поръчки (2 месеца); * Изготвяне на документация за участие в процедурите за възлагане на обществените поръчки (2 месеца); * Период на работата на комисията за разглеждане, оценка и класиране на потенциалните участници в процедурите за възлагане на обществените поръчки (4 месеца); * Обжалване съгл. чл. 196 от ЗОП на решенията на възложителя по процедурите провеждани по реда на ЗОП за възлагане на обществените поръчки (14 дневен срок); * В случай на обжалване на решенията на възложителя по процедурите пред КЗК/ВАС ( 2 месеца); * Срок за сключване на договорите с избраните изпълнители (1 месец). |
| 1. **Демаркация и допълняемост.** |
| * 1. **Ако са изпълнявани сходни проекти (независимо от източника им на финансиране), опишете как този проект надгражда/допълва постигнатото с предходните проекти.** |
| Стартирана е подмярка, подпомагаща възстановяването на хидромелиоративната инфраструктура извън земеделските стопанства по Програмата за развитие на селските райони 2014-2020. В процедурата № BG06RDNP001-4.010 за прием на проектни предложения по подмярка 4.3 "Инвестиции за развитие, модернизация или адаптиране на земеделската и горска инфраструктура" от мярка 4. „Инвестиции в материални активи“ по ПРСР 2014-2020 г. от "Напоителни системи" ЕАД чрез ИСУН 2020 са подадени 26 проекти предложения за възстановяване на съществуващи хидромелиоративни съоръжения за напояване.  **Предложените в настоящата апликационна форма обекти за възстановяване са различни и не дублират обектите, подадени по подмярка 4.3.** |
| * 1. **Ако по линия на програмите от Споразумението за партньорство, централно управляваните инструменти на ЕС или Фонда за справедлив преход са предвидени за изпълнение сходни проекти, очертайте демаркацията с настоящия проект.** |
| Проектът допълва горецитираните 26 проектни предложения подадени от "Напоителни системи" ЕАД за възстановяване на съществуващи хидромелиоративни съоръжения за напояване, в рамките на бюджета по подмярка 4.3 от мярка 4. от ПРСР 2014-2020 г. в размер на 88 831 016,09 лв.. Този бюджет е недостатъчен за цялостна рехабилитация, а само за частична такава, което в минимална степен удовлетворява необходимостта от възстановяване и модернизация на наличната хидромелиоративна инфраструктура в Република България. Подадените, чрез ИСУН проектни предложения на „НС“ ЕАД, са на обща стойност 114 762 927,74 лв. без ДДС. Проектите по Мерки от ПРСР за програмния период 2014-2020 са финансирани от ЕЗФРСР като инструмент за подпомагане на ЕС.  **Проектът предвижда възстановяване и реконструкция на хидромелиоративни съоръжения за напояване и отводняване извън земеделските стопанства.** Ще се извършват дейности за възстановяване на съществуващата основна линейна инфраструктура и съоръженията към нея, които са публична собственост и се оперират от държавата. В рамките на Стратегическия план за развитие на земеделието и селските райони в периода 2021-2027 г. (СП) се предвижда да бъде разработена интервенция за подкрепа на инвестиции за напояване в земеделските стопанства. |
| 1. **Проектът допринася ли пряко за изпълнение на някоя от Специфичните препоръки на Съвета, отправени към България в рамките на Европейския семестър в периода 2017-2020 г.? Моля, опишете как.** |
| Реализацията на проекта ще има пряк принос към препоръките на Съвета за 2019 г. и 2020 г. относно Националната програма за реформи на България и Конвергентната програма, касаещи необходимостта от инвестиции за смекчаване изменението на климата, адаптиране към климатичните промени, прилагане на мерки за преодоляване високата енергоемкост и неефективното използване на енергията и ресурсите, в т. ч. за устойчиво управление на водите. Селскостопанските дейности имат значителен принос за изменението на климата и биоразнообразието чрез емисиите на парникови газове, излишъци от хранителни вещества в почвата, водата и въздуха, почвените обработки, водещи до ерозия и пр.  От друга страна, все по-екстремните прояви на неблагоприятни климатични събития влияят неблагоприятно върху селскостопанската производителност и продуктивност, което изисква производствените практики да се адаптират към променящите се условия.  Конкретна връзка с препоръките:  Препоръки за 2019 г.:   * т. 14 – касаеща необходимостта от инвестиции за насърчаване на устойчивото управление на водите, ресурсната ефективност, смекчаването на изменението на климата и адаптирането към него; * препоръка 3 – за насочване на политиката за инвестиции в сфери като научните изследвания, иновациите, водите и др.   Препоръки за 2020 г.:   * т. 25 – във връзка с констатацията, че България е с най-интензивното използване на ресурсите и с най-високи емисии на парникови газове в ЕС; * препоръка 3 – акцентираща върху съсредоточаване на инвестициите в областта на зеления и цифровия преход и по-специално към чистото и ефективно производство и използване на енергията и ресурсите. |
| 1. **Проектът допринася ли за изпълнението на реформа в даден сектор? Моля, опишете как.** |
| Инвестициите във възстановяване и модернизация на съществуващата хидромелиоративна инфраструктура, могат да се използват като ефективно средство за ограничаване или предотвратяване от една страна на стресовото въздействие от засушаванията, водния дефицит и недостиг на вода и от друга – за преодоляване на вредното въздействие на водите върху територии при други екстремни климатични прояви - наводнения, разрушаване на бреговете на речни легла, преовлажняване на почвите и т.н. Хидромелиорациите имат неотложната необходимост от прилагането на адекватна политика, която да доведе до ефективно управление на водите в Република България. Реконструкция на хидромелиоративния фонд е от съществено значение както за икономика на страната така и за приспособяване на хидросистемите към неблагоприятното въздействие на климатичните фактори през различните в климатично отношение години. |
| 1. **Проектът допринася ли за развитие на някой от аспектите на устойчивото икономическо развитие?**   **Моля, опишете как.** |
| Изпълнението на проект от подобно естество пряко засяга и ще окаже положително влияние върху екологичните проблеми като цяло и в частност във водния сектор, които се задълбочават все повече през последните десетилетия, поради силно нарушените природни баланси и кумулативния отрицателен ефект върху човешкото здраве.  Опазването на водните ресурси е от фундаментално значение за постигане на устойчиво развитие и растеж в икономически, социален и екологичен аспект. Водния сектор е в пряка свързаност със здравето на населението, промишлеността и водоснабдяването на населените места. Ефективното управление на водите засяга различни икономически сфери, които са взаимообвързани: промишлени, селскостопански и битови.  Предложените инвестиции в областта на хидромелиорациите могат да бъдат определени като екологично устойчиви, предвид техния потенциален принос към три от шестте екологични цели на ЕС, заложени в чл. 9 на Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции (“Регламент за Таксономия”). Това са целите: „Смекчаване на изменението на климата“, „Адаптиране към изменението на климата“ и „Устойчиво използване и опазване на водните и морските ресурси“.  Съгласно документ „Приоритетите на ЕС за 62-рата сесия на Комисията на ООН за положението на жените Препоръка на Европейския парламент от 1 март 2018 г. до Съвета относно приоритетите на ЕС за 62-рата сесия на Комисията на ООН за положението на жените (2017/2194(INI)) (2019/C 129/08) по-голямата част от жените в света живеят в селските райони.  Реализацията на проекта ще рефлектира върху доходите на дребните и средни производители на храни, и в частност на жените, които са движещ фактор за устойчиво и екологосъобразно земеделие. Повишаването на заетостта и доходите ще намалят риска от домашно насилие, обикновено свързано с бедността. Също така ще се улесни преходът на жените в селските райони от неформалната към формалната икономика като се отчита, че жените в тези райони работят в много различни сфери и често са двигател на промяната към продоволствена сигурност и създаване на „зелени“ работни места. Равният достъп на жените - земеделски стопани, до земята и други производствени ресурси е от ключово значение за постигането на равенство между половете, независимо от тяхната раса, етническа принадлежност, религия или убеждения, увреждане, възраст и сексуална ориентация.  Проектът и в частност дейностите, свързани с неговото изпълнение, ще се извършват от потенциални участници на европейския единен пазар за предоставянето на стоки и услуги и се залага на технологии произвеждани и изпитани в Европейския съюз. Строителните фирми и тези осъществяващи строителен надзор ще удостоверяват правото си да извършват такава дейност, чрез документи издадени от компетентен орган в България или еквивалентен от държава - членка на Европейския съюз, или на друга държава - страна по Споразумението за Европейското икономическо пространство в случай, че участникът е чуждестранно лице. Проектът и съпътстващите го дейности се реализират и ще се осъществяват при стриктно съблюдаване и прилагане на действащото българското и европейско законодателство и установените процедури за защита на околната среда и защита на конкуренцията. По този начин Проектът и предвидените инвестиции отговарят на модела на ЕС за стратегическа автономия и ще запази интересите на ЕС и избягва спорове, които биха могли да произтекат от международни задължения.  Република България съвместно с другите държави осигурява координация за разработването на единните планове за управление на международните речни басейни, които попадат изцяло на територията на Европейския съюз и осигуряване постигането на добро състояние на водите в българската част от международните райони за басейново управление. Проектът и предвидените инвестиции за ремонтно-възстановителни работи на хидромелиоративния фонд в България имат отношение и са пряко свързани с превенцията от катастрофични събития и опазването на ресурси на съседни държави, вкл. държави членки на ЕС. Технологичното възстановяване на хидротехническите съоръжения предмет на трансграничните речни басейни ще сведе до минимум възникване на аварии по тях, които в повечето случаи водят до катастрофален ефект от комбинирането им с поройни дъждове и топенето на снеговете. Проектът е относим и ще допринесе в положителна посока към създадената система от правила, за организация и съвместни действия между държавите, при възникнали климатични или други събития във връзка със защита на населението и инфраструктурата при наводнения в граничните територии. |
| 1. **Проектът допринася ли за изпълнението на целите на Националната програма за развитие БЪЛГАРИЯ 2030?**   **Моля, опишете как.** |
| Предвижданата реформа в сектор „Хидромелиорации“ ще допринесе основно за реализацията на Цел I. Ускорено икономическо развитие на Националната програма за развитие България 2030 и по-конкретно ще има съществен принос към приоритетите, включени във Втора ос на развитие „Зелена и устойчива България“ – Приоритет 4. Кръгова и нисковъглеродна икономика и Приоритет 6. Устойчиво селско стопанство.  Този принос ще бъде свързан със значително намаляване на загубите на вода, подобряване на ефективността на ползваното количество вода, опазване на териториите от вредното въздействие на водите, предотвратяване на риска от бедствия чрез опазване на териториите от вредното въздействие на водите и загуби на продукция, адаптиране към промените в климата, както и смекчаване на ефектите от климатичните промени с цел опазване на екосистемите. |
| 1. **Проектът допринася ли за изпълнението на целите и приоритетите, определени в Интегрирания национален план „Енергетика и климат“?**   **Ако отговорът е „да“, моля, опишете как.** |
| Модернизирането на хидромелиоративната инфраструктура ще доведе до подобряване на енергийната ефективност на съоръженията, ще намали консумацията и загубите на вода, ще подобри контрола и управлението на водните ресурси. Подобреното техническо състояние на системата ще минимизира риска от наводнения, заблатявания и други вредни въздействия върху териториите. |
| |  |  |  |  | | --- | --- | --- | --- | | **14. Проектът допринася ли за изпълнението на целите и приоритетите, определени в Интегрирания национален план „Енергетика и климат“?**  Ако отговорът е „да“, моля, опишете как | | | | |  | | | | | Проектът предвижда инвестиции за възстановяването на съществуващата хидромелиоративна, линейна инфраструктура в Република България, съставена от взаимосвързани отводнителна и напоителна системи. Посредством реконструкцията, рехабилитацията и модернизацията на съоръженията се цели качествен контрол и управление на водите, насърчаване на ефикасно използване на водните ресурси и запазване на водния баланс в екосистемите, намаляване натиска върху водните тела, чрез намаляване на загубите на вода и ефективната икономия на вода и подпомагане на прехода към устойчивост при адаптиране към последиците от изменението на климата в т.ч. минимизиране на риска от наводнения и опазване от вредното въздействие на водата върху прилежащите територии и инфраструктура. Модернизирането на амортизираните помпени агрегати на хидросъоръженията ще подобри енергийната им ефективност, което от своя страна ще сведе до минимум вредните енергийни емисии (топлинни, светлинни и шумови) в околната среда. | | | | | **15. ОЦЕНКА НА DNSH** | | | | | **Част 1 от контролния списък за оценката съгласно принципа за ненанасяне на значителни вреди** | | | | | *Моля, посочете кои от екологичните цели по-долу изискват оценка по същество на мярката съгласно принципа за ненанасяне на значителни вреди* | *Да* | *Не* | *Обосновка, ако е избрано „Не“* | | **Смекчаване на изменението на климата** |  | X | Подпомаганата от мярката дейност има незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл.  Това е гарантирано, тъй като новите помпени агрегати/оборудване ще бъде енергийно ефективно и следователно вредните енергийни емисии няма да се увеличат, а ще бъдат значително минимизирани. Изследвайки жизнения цикъл на планираните ремонтни дейности се установява, че тяхната реализация не е свързана с използване на опасни химични вещества, използването на промишлени газове и в цялост не предполага отделяне на вредни емисии.  Мярката е съвместима с постигането на целта за намаляване на емисиите на парникови газове до 2030г. и с целта за постигане на неутралност по отношение на климата до 2050г.  Подобряването на съществуващата хидротехническата инфраструктурата ще облекчи натиска върху водните тела, чрез намаляване загубите на вода и ще повиши природната ресурсна ефективност и смекчаване на последиците от изменението на климата и приспособяване към него.  Освен това ще създаде по-добри възможности за по-иновативни, консервационни и екологични земеделски практики в селското стопанство, които допринасят за задържане на органичен въглерод. По този начин този проект ще подпомогне и ще повлияе положително на смекчаването на изменението на климата, като се стреми да разреши причините и да сведе до минимум въздействията. | | Адаптиране към изменението на климата | **X** |  |  | | Устойчиво използване и опазване на водните и морските ресурси | **X** |  |  | | Кръгова икономика, включително предотвратяване на образуването на отпадъци и тяхното рециклиране |  | X | Подпомаганите от мярката дейности имат незначително предвидимо въздействие върху тази екологична цел, като се вземат предвид както преките, така и първичните непреки въздействия през целия жизнен цикъл. Мярката няма да доведе до значителна неефективност при използването на ресурсите, нито до увеличаване на генерирането на отпадъци.  Предвидените ремонтни дейности за изпълнение на целите по мярката, няма да доведат до генериране, изгаряне и/или обезвреждане на опасни отпадъци. Неопасните строителни отпадъци и отпадъци от разрушаване (с изключение на естествено срещащи се материали, определени в категория 17 05 04 в списъка на ЕС за отпадъци), образувани на строителната площадка, ще бъдат подготвени за повторна употреба, рециклиране и оползотворяване, включително операции по засипване, използващи отпадъци за заместване на други материали в съответствие с Европейското законодателство /Директива 2008/98/ЕО; Регламент(ЕС) №333/ 2011г.; Регламент (ЕО) № 2150/ 2002г. и Регламент (ЕС) №305/ 2001г.) и българската законодателна рамка за третиране на строителните отпадъци. | | Предотвратяване и контрол на замърсяването на въздуха, водите или земята | **X** |  |  | | Защита и възстановяване на биологичното разнообразие и екосистемите | **X** |  |  |   **Част 2 от контролния списък за оценката съгласно принципа за ненанасяне на значителни вреди**     |  |  |  | | --- | --- | --- | | *Въпроси* | *Не* | *Обосновка по същество* | | ***Адаптиране към изменението на климата:***  *Очаква ли се мярката да доведе до по-голямо вредно въздействие на настоящия и очаквания бъдещ климат, върху самата мярка или върху хората, природата или активите?* | X | **Не се очаква мярката да бъде вредна за адаптирането към изменението на климата, хората, природата и активите поради следните причини:**   * Основната част от мярката допринася за подобряването на устойчивостта към последиците от изменението на климата в дългосрочен план, тъй като подобрява напояването, без да увеличава водочерпенето от основните водни тела в съответствие със Стратегията за адаптация към климатичните промени действията, предлагащи дългосрочни ползи, свързани със селскостопански материални активи, които често имат дълъг живот и включват изменения на съществуващи или планирани активи, за да се осигури устойчивост към климата (например подобрено управление на водите и обновяване на напоителната инфраструктура, което води до ефективно използване на водата за напояване и опазване на почвената влага). * Сценариите за климатичните промени за България показват по-голяма честота на екстремни събития и бедствия като суша, силни валежи и наводнения. Анализът на очакваните екстремни метеорологични явления въз основа на използването на показателите за температура и валежи в AR5 показва, че броят и интензитетът на сухите и горещи периоди в страната през лятото ще се увеличат, наводненията ще станат по-чести и ще зачестят проливните дъждове и опасните природни явления, както и процесите, свързани с тези промени. Съгласно Националния план за адаптация към изменението на климата очакваните ползи от рехабилитацията включват намаляване oвлажняването на почвата, намаляване на загубите от изпарение на почвата; намаляване на загубите при растителна продукция; постигната ефикасност на напояването. При преглед на експлоатация на водната инфраструктура по начин, който повишава устойчивостта спрямо изменението на климата на всички потребители и сектори е прието, че контролът на течове, каскаден ефект и повторно използване на водата са сред основните фактори за смекчаване изменението на климата. * Мярката е допустима за област на намеса 040 в приложението към Регламента за Механизма за възстановяване и устойчивост с коефициент на изменение на климата от 40 %, тъй като мярката е мярка за управление на водите и опазване на водните ресурси (включително управление на речните басейни, специфични мерки за адаптиране към изменението на климата, повторна употреба и намаляване на течовете). * Мярката се вписва в област на намеса 035, като пряко подпомогне целта за адаптиране към изменението на климата. Мярка отговаря на условията по точка 035, а именно планирани са мерки за адаптиране към изменението на климата и превенция и управление на рискове, свързани с климата: наводнения, посредством: * ефективното и оптимизирано отводняване на залети площи вследствие на бедствия и катаклизми, което ще окаже положителен ефект върху естественото регулиране на потоците и заливните равнини, като влажните зони няма да се отводняват и засягат в процеса на извършване на дейностите. * предпазване на населението от вредното въздействие на водите; * намаляване риска от бедствия и наводнения; * предпазване и запазване на биоразнообразието, застрашено при евентуални бедствени ситуации; * ефективност при осигуряване на проводимостта на съоръженията и отводняване на прилежащите площи. * Мярката се вписва в област на намеса 037, като пряко подпомогне целта за адаптиране към изменението на климата. Мярка отговаря на условията по точка 037, а именно планирани са мерки за адаптиране към изменението на климата и превенция и управление на рискове, свързани с климата: суша, посредством намаляването на загубите на водни маси ще се спести вода, което позволява нейното акумулиране в язовирите и използването й за оводняване коритата на реките и поддържане на екологичното състояние/екоминимум и биоразнообразието в тях. | | ***Устойчиво използване и опазване на водните и морските ресурси:***Очаква ли се мярката да навреди:  i) на доброто състояние или добрия екологичен потенциал на водните обекти, включително на повърхностните и подземните води; или  ii) на доброто екологично състояние на морските води? | X | **Не се очаква мярката да бъде в ущърб на устойчивото използване и опазването на водните и морските ресурси.**  Инвестиционното намерение е в съответствие с една от основните мерки на ПУРБ за:  *„Намаляване на водовземането, чрез намаляване загубите на вода и възстановяване и реконструкция на хидромелиоративната инфраструктура“ и „Осигуряване на екологичния отток, чрез осигуряване на минимално допустимия отток в реките след съоръжения за водовземане или регулиране на оттока“.*  В съответствие с чл.46, §4 от Регламент 1305/2013 на ЕП и на Съвета, свързан с инвестициите в подобрение на съществуващите напоителни инсталации или в елементи от напоителната инфраструктура, извършихме предварителна оценка, изчислена на база „Методология за предварителна оценка на потенциалните икономии на вода в резултат на инвестициите за подобряване на напояването“ от „Предложение за рамка и програмиране и определяне на приоритетите за финансиране от Европейския земеделски фонд за развитие на селските райони и Програмата за развитие на селските райони“ (*Приложение №1*), относно:   * *Потенциална икономия на вода (ПИВ) между 5% и 25% съгласно техническите параметри на съществуващата инсталация/ инфраструктура засягаща басейн от подпочвени или повърхностни води в категория „добро състояние“ в количествен аспект, в съответния план за управление на речния басейн (ПУРБ) съгласно изискванията на Рамковата директива за водите (РДВ).* * *Инвестиция засягаща басейни от подпочвени или повърхностни води, чието състояние попада в категория по-ниска от „добро състояние“ в количествен аспект в съответния ПУРБ, същата гарантира ефективно намаление на икономията на вода (ЕНИВ) с най-малко 50 % от ПИВ.*   От извършената предварителната оценка на всички елементи от напоителната инфраструктура съгласно техническите им параметри, предмет на инвестицията по мярката, се изчисли, че осредненият показател на потенциална икономия на вода (ПИВ) е в размер на 44,4% (PRWS), като инвестициите гарантират ефективно намаление на консумацията на вода (ЕНКВ) - 39,8% (ERWS).  В този случай, ПИВ и ЕНКВ са в съответствие с чл.46, §4 от Регламент 1305/2013 на ЕП и на Съвета и инвестицията се квалифицира като адекватна мярка за ефикасното използване и опазване на водните ресурси, като подобрява и жизнения цикъл на водните тела. В този случай, процентът на водочерпене е устойчив и инвестицията се квалифицира като мярка за адаптиране към изменението на климата, като подобрява жизнения цикъл на водните тела.  Всички инвестиционни намерения свързани с реконструкцията на хидромелиоративните обекти, предмет на мярката, преминаха през оценка извършена от компетентния орган – съответната Басейнова дирекция (БД) на МОСВ, за съответствието им с плана за управление на речния басейн (ПУРБ) и/или с плана за управление на риска от наводнения (ПУРН), със съдържание, определено в наредбите по чл. 135, ал. 1, т. 1а, 2 и 13 от Закона за водите (ЗВ) (*становищата сa публично достъпни на интернет страниците на четирите БД****[[5]](#footnote-2)***). С оглед на това, инвестиционните намерения и предвидените дейности свързани с ремонт, реконструкция и модернизация на всички хидромелиоративните съоръжения, предмет на инвестицията по тази мярка:   * **са допустими спрямо целите и мерките за опазване на околната среда, заложени в ПУРБ 2016-2021г.**; * **са допустими спрямо Програмата от мерки за намаляване на риска от наводнения заложена в ПУРН 2016-2021г.** * **няма да окажат значително въздействие върху водните тела и водите екосистеми.**   За водоползването/водочерпенето от водни тела, компетентен орган в сектор води в Република България е МОСВ, което издава „Разрешително“ на основание Закона за водите (ЗВ), касаещо воден обект, място на водовземане, разрешено водно количество, лимит на ползваната вода, разрешен режим на водоползване, място на водоползване, условия на водоползването, място на отвеждане на възвратимите води, срокове на неговото действие и контролиращи „Разрешителното за водоползване“ органи: МОСВ и БД подпомагана от РИОСВ. В тази връзка са спазени условията за избягване на влошаване на качеството на водните тела и гарантиране, че водните обекти постигат добро количествено състояние (в случай на подземни води) или добро екологично състояние или потенциал (в случай на повърхностни води), в съответствие с изискванията на Рамковата директива за водите 2000/60/ЕО.  *За всички обекти предмет на инвестицията е приложен разрешителен режим по реда на Закона за водите за водовземане от повърхностни и от подземни води.*  В този смисъл са предвидени стриктни правила за водочерпене и недопускане на воден стрес. Налице е нормативна регулация и контрол, относно условията на водоподаване, вкл. ежедневно отчитане на водни количества; количества водоподаване в секунда с цел нормално функциониране на екосистемите в руслото на обекта през който се транспортира вода, след обекта от който се водочерпи, както и ежегоден химически анализ на водата с цел запазване на качеството и чистотата й. От изложеното е видно, че целта на разрешителния режим и контрола при водовземане от повърхностен обект е да се запазят екологичните характеристики, като воден баланс, чистота и безпрепятствено функциониране на екологичните системи.  При анализ на този компонент предвид Техническите указания и разпоредбите на регламента за таксономия може да се заключи, че реализацията на проекта ще допринесе за доброто количествено и качествено състояние и добрия екологичен потенциал, както на водните обекти, така и на повърхностните и подземните води.  **Мярката е насочена към подобряване на устойчивото използване на водните ресурси и по-конкретно:**   * Подобряването на състоянието на хидромелиоративните системи ще допринесе за по-ефективното поемане на води от индустрията поради специфичното разположение на хидромелиоративната инфраструктура, доставяне на вода за целите на енергетиката и отвеждане на вода за повторното й използване в екосистемите. Рехабилитираните съоръжения ще са по-устойчиви и ефективни, което от своя страна ще ограни изтичането на хранителни вещества в подземните води, както и в близките вътрешни водни обекти, предвид факта, че дифузен източник на замърсяване е миграцията на водата от земната повърхност в дълбочина или общото движение на нитратите в почвата. То е резултат от внасянето на органични или минерални торове в количества, превишаващи нуждите на културите от хранителни елементи, или от тънък повърхностен почвен слой, който не може да абсорбира хранителните вещества. Замърсяване може да се получи и когато се внасят торове при неподходящи почвени или климатични условия. Ако земеделските култури или пасищната растителност не са в състояние да усвоят наличните хранителни вещества, има значителни загуби на хранителни елементи - чрез изтичане в полската отводнителна система, в близки реки и езера или чрез проникване в подпочвените слоеве, водещо до замърсяване на подземните води.   Бъдещите водни ресурси в България, при прогнозираното ниво на потребление на вода от различните водоползватели, са достатъчни да покрият нуждите при бъдещи климатични промени и по трите сценария (оптимистичен, реалистичен и песимистичен) за очакваните валежи в краткосрочна (2021 г.) и дългосрочна (2035 г.) перспектива, както и в случай на екстремно засушаване. Като цяло страната не е застрашена от воден дисбаланс - натискът от общо иззетите води спрямо повърхностните (вкл. притокът от р. Дунав) и подземните водни ресурси е под 10%. Проблемите с недостига на вода през сухите месеци и през нормално влажните години, свързани с въвеждането на целогодишни и сезонни режими на водоподаване, обхващат главно селища, които не се снабдяват с вода от резервоари за денонощно, сезонно и многогодишно съхранение на повърхностния воден ресурс, както и селища с водоснабдяване от язовир, но с проблеми в остаряла инфраструктура - течове, филтрации и аварии.  Проектът допринася за прилагане на интегрираното управление на водните ресурси (ИУВР) за преодоляване на недостига на вода с добро качество. Интегрираното управление на водните ресурси стъпва на следните основни критерии, отчитащи социалните, икономическите и природните условия:   * икономическа ефективност на потреблението на вода -водата трябва да се използва при максимална възможна ефективност и ограничаване на загубите по веригата. * равноправие - достъпът до вода в подходящо количество и качество е основно право за всички хора, гарантирано в законодателството. * екологична устойчивост - използване на водните ресурси по начин, незастрашаващ бъдещите поколения да разполагат със същия ресурс.   Всяко негативно влияние върху повърхностните или подпочвените води, както по време на етапа на ремонто-възстановителните дейности, така и по време на етапа на експлоатация, ще се избягва, чрез необходимите превантивни и смекчаващи мерки, които ще бъдат заложени като изискване към участниците избрани за изпълнители на обществена поръчка в съответствие с ПУРБ и ПУРН:  *- Предотвратяване, влошаването на състоянието на водите*  *- Опазване на химичното състояние на подземните води от замърсяване и влошаване, чрез забрана за извършване на дейности, водещи до отвеждане в подземните води на опасни вещества.*  *- Предотвратяване на отвеждането на приоритетни вещества в подземните води , чрез забрана или ограничаване на дейности , които увеличават риска за пряко или непряко отвеждане на приоритетни и опасни вещества или други замърсители в подземните води, включително разкриването на подземните води на повърхността, чрез изземване на отложенията в почвите , покриващи водното тяло.*  *- Намаляване на дифузното замърсяване от промишлени дейности чрез забрана на миенето и обслужването на транспортни средства и техника в крайбрежни и заливаеми ивици и принадлежащите земи на водохранилищата.*  *- Опазване на водите от замърсяване с препарати за растителна защита чрез забрана за складиране, депониране и третиране на отпадъци в крайбрежните заливаеми ивици, както и в принадлежащите земи на водохранилищата .*  *- Прилагане на екологични практики или най-добрите налични техники за ограничаване на отвеждането в подземните води на замърсяващи вещества.* | | ***Предотвратяване и контрол на замърсяването:***  Очаква ли се мярката да доведе до значително увеличение на емисиите на замърсители във въздуха, водите или земята? | X | **Не се очаква мярката да доведе до значително увеличение на емисиите на замърсители във въздуха, водите или земята, поради следното:**   * косвено ще бъдат подпомагани устойчиви селскостопански практики, които на свой ред ще изискват по-малко пестициди, което ще доведе до по-малко замърсяване на водите и почвите; * ще бъдат опазвани всички видове води (повърхностни и подземни), ще се намали замърсяването във водните обекти, ще се осигури ефективно оводняване, което ще допринесе за намаляване на замърсяването на подземните води и растителността с торове и препарати, заради възможността от прецизното им дозиране, което от своя страна ще спомогне за опазване на здравето на населението и отговаряне на водните нужди и потребности на индустрията и населените места. Ефективното планирано и качествено управление на водния ресурс ще намали тези негативни ефекти върху почвите, като ще създаде необходимата влага при екстремни засушавания; * Чрез реконструкцията на напоителни съоръжения ще се осигури доставка на вода за напояване на водоползватели нямащи възможността да се възползват от тази услуга към момента, поради силната им амортизация. Това от своя страна ще благоприятства за оводняването на засятите площи, което ще доведе до намаляване използването на пестициди и торове, което ще позволи поддържането на подходящия воден баланс в почвата. Тази цел съвпада с целите на стратегията „От фермата до трапезата“, която е в унисон с приоритетите на Зелената сделка за запазване на екосистемите, които също са под неблагоприятното въздействие на климатичните промени, и по-конкретно наводненията или резките засушавания. | | ***Опазване и възстановяване на биоразнообразието и на екосистемите:***  *Очаква ли се мярката:*  i) да влоши в значителна степен доброто състояние и устойчивостта на екосистемите; или  ii) да влоши природозащитния статус на местообитанията и видовете, включително тези от интерес за Съюза? | X | **Мярката няма да окаже отрицателно въздействие върху биологичното разнообразие и екосистемите, няма да влоши доброто състояние и устойчивостта на екосистемите и няма да влоши природозащитния статус на местообитанията и видовете, включително тези от интерес за Съюза.**  Дейностите по рехабилитация, включени в проекта, са в съответствие с екологичните съображения, а именно: поддържане и подобряване на добро екологично състояние на повърхностните водните тела и запазване на добро химично състояние; защита на подземните водни тела като зони за защита на питейните води, съгласно чл. 119а от Закона за водите; подобряване на състоянието на водата за опазване на местообитанията и биологични видове; опазване на дивите птици и местообитанията от Натура 2000.  Всички инвестиционни намерения свързани с реконструкцията на хидромелиоративните обекти, предмет на мярката, преминаха през оценка извършена от компетентния орган - Регионална инспекция по околната среда и водите (РИОСВ) на МОСВ, за съвместимостта на инвестиционните предложения с предмета и целите на опазване на защитените зони съгласно *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (обн., ДВ, бр. 73 от 2007 г.).* С оглед на това, инвестиционните намерения и предвидените дейности свързани с ремонт, реконструкция и модернизация на всички хидромелиоративните съоръжения, предмет на инвестицията по тази мярка:   * **няма да окaжат негативно въздействие върху защитени територии** по смисъла на Закона за защитените територии (ДВ бр.133/1998г. доп. и изм.) (ЗЗТ); * **няма да окaжат негативно въздействие върху защитени зони (ЗЗ)** по смисъла на Закона за биологичното разнообразие (ЗБР); * **не попадат и не могат да бъдат отнесени** към някоя от позициите на Приложения №1 и №2 на Закона за опазване на околната среда (ЗООС) в който са транспортирани изискванията на Директива 2011/92/ЕС; * **не се предполага засягане** на природни местообитания и местообитания на видове, увреждане и трансформация на местообитания и местообитания на видове; * **не се създава възпрепятстване** на миграцията на видове; * **няма вероятност от отрицателно въздействие върху защитените зони от мрежата на „Натура 2000“.**   Всички инвестиционни намерения свързани с реконструкцията на хидромелиоративните обекти, предмет на мярката, преминаха през оценка извършена от компетентния орган – съответната Басейнова дирекция (БД) на МОСВ, за съответствието им с плана за управление на речния басейн (ПУРБ) и с плана за управление на риска от наводнения (ПУРН), със съдържание, определено в наредбите по чл. 135, ал. 1, т. 1а, 2 и 13 от Закона за водите (ЗВ) (*становищата сa публично достъпни на интернет страниците на четирите БД****[[6]](#footnote-3)***). С оглед на това, инвестиционните намерения и предвидените дейности свързани с ремонт, реконструкция и модернизация на всички хидромелиоративните съоръжения, предмет на инвестицията по тази мярка:   * **са допустими спрямо целите и мерките за опазване на околната среда, заложени в ПУРБ 2016-2021г.**; * **са допустими спрямо Програмата от мерки за намаляване на риска от наводнения заложена в ПУРН 2016-2021г.** * **няма да окажат значително въздействие върху водните тела и водите, биоразнообразието и екосистемите.**   Всяко обезпокояване на видове или въздействие върху местообитанията извън тези територии, както по време на етапа на изграждане, така и по време на етапа на експлоатация, ще се избягва, чрез необходимите превантивни и смекчаващи мерки, които ще бъдат заложени като изискване към участниците избрани за изпълнители на обществена поръчка за извършване на ремонтно-възстановителните работи: *„при прилагане на мерките, свързани със строителство, да не се допуска замърсяването на речните легла със строителни материали и гориво-смазочни мателиали от строителната техника“* съгласно становище по Екологична оценка №7-3/2016г. на проекта на ПУРБ към ПУРБ 2016-2021г. и Екологична оценка №1-1/2016г. на проекта на ПУРН (Прил.№16 и Прил.№17 към ПУРН 2016-2021г.).  **Очаквани ползи от реализацията на предвидените дейности по мярката:**  Рехабилитацията ще допринесе за опазването на флората и фауната в т.ч. биологичното разноорбазие и екосистемите, тъй като екологичните анализи прогнозират, че ако такава не бъде извършена, се очакват рискове за природните системи в т.ч. увредено биологично разнообразие дължащо се на климатичните аномалии - както наводненията, така и засушаванията.  Мярката няма да окаже отрицателно въздействие върху местообитанията и видовете, - инвестициите във възстановяване на стара хидромелиоративна инфраструктура ще подобрят водния баланс на почвите и ще намалят преуплътняването и ветровата ерозия при резки засушавания. След рехабилитацията на повърхностни водоизточници и системи ще се намали натискът върху използване на подземни водоизточници, извори, реки и др., което ще окаже благоприятен ефект за екосистемите.  Ще се възстановят екосистемите в и около тези водни обекти. Спестени от загуби по каналите водни маси ще позволят тяхното акумулиране в язовирите и същите ще се използват за оводняване коритата на реките и поддържане на екологичното състояние/екоминимум и биоразнообразието в тях. Постигнатите резултати ще доведат до ползи както за флората и фауната, така и за населението и икономиката в цялост.  Посредством рехабилитацията на амортизираните хидротехнически съоръжения, предмет на мярката, ще се създадат по-добри условия за опазване на биологичното разнообразие и устойчивост на екосистемите. С реализиране на проектните работи ще се осигури освен повишаване на екологичния потенциал на водните тела, така и подобрена проходимост на речните корита, което от своя страна ще създаде благоприятна среда за миграция на рибите. Изграждането на рибни проходи на съществуващите бентове е от съществена необходимост за осигуряване на непрекъснатостта на реката в съотвестсвие с ПУРБ 2016г. - 2021г., мярка HY\_11 за *„Осигуряване на непрекъснатостта на водните течения и движението на рибите и действие към нея“* имярка HY\_11\_1 касаеща *„Изграждане на съоръжения за осигуряване на непрекъснатостта на реката (рибни проходи, байпаси и др.)“.* | |

1. ***Относителната потенциална икономия на вода (PRWS)*** *определена на базата на съществуващото (старото) положение на хидромелиоративното съоръжение се изчислява по посочената по-долу формулата:*

   ***PRWS*** *=* ***ƞnewIS - ƞoldIS*** *, където:*

   ***ƞnewIS***

   ***ƞnewIS*** *- Коефициент на полезно действие (КПД) „ново“*

   ***ƞoldIS*** *- Коефициент на полезно действие (КПД) „старо*“, *който е изчислен като осреднено съотношение между Потребени водни маси за напояване (м3) към Подадени водни маси съобразно разрешените от МОСВ (м3), през референтен период от последните 5 години (2016г.-2020г.)* [↑](#endnote-ref-1)
2. ***Ефективна икономия на вода (ERWS)*** *се изчислява по следната формула:*

   ***ERWS = ղ newIS (EFF) = ղ newDN x ղ newoper.( EFF ), където***

   *ղ newIS ( EFF ) = ղ newDN x ղ newoper.( EFF )*

   ***ղ newIS ( EFF )*** *- Нов ефективен КПД*

   *ղ newDN - Нов технически КПД , приет при определянето на ПОИВ ( PRWS ), не променя своята предварително зададена стойност поради насочеността на инвестицията в намаление на загубите от филтрация и на течове през запорни врати при водовземанията от канала*

   *ղ newoper.( EFF ) - Нов технологичен КПД , който оценява възможността за по-големи загуби от средните в краткосрочен план поради вероятност от влажни години където технологичните загуби са по-големи ( чести преливания през преливниците , неизползвани водни маси или подаване на по-големи водни маси през водовземанията от каналите поради несъгласуваност в графика на заявките при подаване на вода за напояване ), от което следва че ղ newoper.( EFF ) < ղ newoper. , стойностите на последния се взима от Таблица 1. Стойности на коефициентите на полезно действие за определяне на потенциалната и*

   *икономия на вода, част от „Методология за предварителна оценка на потенциалните икономии на вода в резултат на инвестициите за подобряване на напояването“.*  [↑](#endnote-ref-2)
3. [↑](#footnote-ref-1)
4. **Технологичните загуби на вода от филтрации и течове на съоръжението (ТЗIS),**изчислен по следната формула:

   **ТЗIS = ТЗoldIS - ТЗnewIS ,** *където*

   **ТЗoldIS = Uoldnet  / Uoldgross ,** *където:*

   *Uoldnet - Потребени водни маси за напояване (м3),*

   *Uoldgross - Подадени водни маси съобразно разрешените от МОСВ (м3)*

   **ТЗnewIS = Unewnet  / Unewgross ,** *където:*

   *Unewnet - Потребени водни маси за напояване (м3) след рехабилитацията,*

   *Unewgross - Подадени водни маси съобразно разрешените от МОСВ (м3) след рехабилитацията*

   Приложение №1

   |  |  |  |  |  |  |  |  |  |  |
   | --- | --- | --- | --- | --- | --- | --- | --- | --- | --- |
   | **Предварителна оценка в съответствие с чл.46, §4 от Регламент 1305/2013 на ЕП и на Съвета, свързан с инвестициите в подобрение на съществуващите напоителни инсталации или в елементи от напоителната инфраструктура**  *Изчисленията са на база „Методология за предварителна оценка на потенциалните икономии на вода в резултат на инвестициите за подобряване на напояването“ от „Предложение за рамка и програмиране и определяне на приоритетите за финансиране от Европейския земеделски фонд за развитие на селските райони и Програмата за развитие на селските райони“* | | | | | | | | | |
   | **1.** | **КПД СТАРО (ղold IS)** | | | | | | |  | |
   |  |  | За изчисляване на КПД старо **(ƞoldIS )** |  | |  | **Подадени водни маси съобразно разрешените от МОСВ (м3)** | | **Потребени водни маси за напояване (м3)** | |
   | **Изчислява се по формула:** | ***ղoldIS*** *= Uoldnet / Uoldgross* |  | |  | *(U* ***old gross)*** | | *(U****old net )*** | |
   |  | | 2016 |  | |  | |
   |  | | 2017 |  | |  | |
   |  | | 2018 |  | |  | |
   |  | | 2019 |  | |  | |
   |  | | 2020 |  | |  | |
   |  | | *Средна стойност:* | 0,00 | | 0,00 | |
   | **Резултат за (ƞoldIS ) :** | **#DIV/0!** |  | |  |  | |  | |
   |  |  |  | |  |  | |  | |
   | **2.** | **КПД НОВО (ղnew IS)** | | | | | | |  | |
   | 2.1 | *КПД ново* ***(ղnew IS)*** *се изчислява по следната формула (№1), като стойностите в зависимост от вида на напоителната инфраструктура или на елементи от нея са посочени в таблицата по-долу '' КПД НОВО'':* | | | | | | |  | |
   |  | **Изчислява се по формулата:** | |  | | --- | | където: | | | |  |  | | ***(1.)*** | |
   |  | ***(ղnewDN)*** | е техническият КПД на транспортно-разпределителната мрежа (ТРМ) на НС (главни и второстепенни канали и/или тръбопроводи), който отчита загубите от филтрация, течове през саваци, арматури, и др.; стойността му зависи и от йерархичните нива в напоителната система - т.е. дали има само един главен канал, или главен канал с второстепенни канали. В случай на повече от едно ниво, стойността на ƞnewDN се получава по формулата: **ƞnewDN =** (**ƞnewmain x ƞnewsecondary)**, където: *ƞnewmain -* е техническият КПД на главния канал/тръбопровод*; ƞnewsecondary* - е средният технически КПД на второстепенните канали/тръбопроводи | | | | | |  | |
   |  | ***(ղnewoper)*** | е технологичният КПД на ТРМ (главните и второстепенни канали и/или тръбопроводи), който отчита загубите от несъгласуваност при водоразпределението – напр. закъснения при манипулацията с регулиращите съоръжения и т.н.; стойността му зависи от наличието и вида на автоматизацията в ТРМ на НС | | | | | |  | |
   | 2.2 | *В случай на частична рехабилитация на ХМСН с обхват над 25 % , новият КПД трябва да е определен като средно тежестен за цялото съоръжение, като стойността му се получава по следната формула (№2 ) :* | | | | | | |  | |
   |  | **Изчислява се по формулата:** | **ղ**newIS  ( СР. ) = ( **ղ**oldIS х L нереконстр.) + (**ղ**newIS  х Lреконстр. ) / L съоръжение | | | | | | ***(2.)*** | |
   |  | **L нереконстр. -** | Не реконструирана част от съоръжението , дължина в метри | | | | | |  | |
   |  | **L реконстр. -** | Реконструирана част от съоръжението , дължина в метри | | | | | |  | |
   |  | **L съоръжение -** | Съоръжение за реконструкция , дължина в метри | | | | | |  | |
   | 2.3 | *В случай на частична подмяна на ХМСН с обхват под 25 % , потенциала и евентуално ефекта от реконструкцията се разглежда само реконструираната част със съответното бъдещо КПД , като това обстоятелство в таблиците или в записката трябва да е ясно пояснено.* | | | | | | |  | |
   |  |  |  |  | |  |  | |  | |
   | **3.** | **ОТНОСИТЕЛНА ПОТЕНЦИАЛНА ИКОНОМИЯ НА ВОДА *(PRWS)*** | | | | | | |  | |
   |  | След осъществяването на инвестициите, при новата, подобрена система за напояване, нетното потребление за напояване ще бъде същото като старото, тъй като напояваната площ на всички стопанства остава непроменена, както и средно тежестната напоителна норма за тази площ. Новото брутно потребление на вода ще бъде по-малко, тъй като инвестициите целят подобряване на КПД на напоителната система (ƞnewIS). | | | | | | |  | |
   |  | |
   |  | |
   |  | |
   |  | Относителната потенциална икономия на вода (PRWS) определена на базата на съществуващото (старото) положение се изчислява по посочената по-долу формулата. | | | | | | |  | |
   |  | **Изчислява се по формулата:** | **PRWS =** | |  | | --- | | *където:* | | | | | |  | |
   |  | ***ƞnewIS*** | е КПД ново |  | |  |  | |  | |
   |  | ***ƞoldIS*** | е КПД старо |  | |  |  | |  | |
   |  |  |  |  | |  |  | |  | |
   | **4.** | **ЕФЕКТИВНА ИКОНОМИЯ НА ВОДА *(ERWS)*** | | | | | | |  | |
   |  |  |  |  | |  |  | |  | |
   |  | **Изчислява се по формулата:** | **ERWS =** | ( **ղ**newIS ( EFF ) - **ղold**IS ) / **ղ**newIS (EFF ) | | | | |  | |
   |  |  |  |  | |  |  | |  | |
   |  |  | **ղ**newIS ( EFF ) = **ղ**newDN x **ղ**newoper.( EFF ) | | | | *където:* | | ***(3.)*** | |
   |  | **ղ**newIS ( EFF ) | - Нов ефективен КПД получен по формула (3 ) която е аналогична на формула ( 1) | | | | | |  | |
   |  | **ղ**newDN | - Нов технически КПД, приет при определянето на ПОИВ (PRWS), не променя своята предварително зададена стойност поради насочеността на инвестицията в намаление на загубите от филтрация и на течове през запорни врати при водовземанията от канала | | | | | |  | |
   |  | **ղ**newoper.( EFF ) | - Нов технологичен КПД , се оценява възможността за по-големи загуби от средните в краткосрочен план поради вероятност от влажни години където технологичните загуби са по-големи ( чести преливания през преливниците , неизползвани водни маси или подаване на по-големи водни маси през водовземанията от каналите поради несъгласуваност в графика на заявките при подаване на вода за напояване ) ,от което следва че ղ newoper.( EFF ) < ղ newoper. , стойностите на последния се взима от приложената таблица "КПД НОВО" | | | | | |  | |
   | **КПД НОВО (ղnew IS)** | | | | | | | | | |
   | **I. КПД на транспортно-разпределителната мрежа ( ƞnewDN )** | | | | **за изчисляване на ПИВ** | | | **за изчисляване на ЕИВ** | | |
   | **от** | **до** |
   |  | | | | | |
   | 1. Канал (облицован) | | | | 0,90 | | | | | |
   | 2. Тръбопровод | | | | 0,98 | | | | | |
   | **II. Технологичен КПД ( ƞnewoper)** | | | |  | | | | | |
   | 1. Канали без автоматизация | | | | 0,77 | | | 0,69 | 0,73 |
   | 2. Канали с управление „отгоре“ (с регулатори за постоянно горно водно ниво) | | | | 0,91 | | | 0,82 | 0,87 |
   | 3. Канали с управление „отдолу“, (с регулатори за постоянно долно водно ниво) | | | | 1,00 | | | 0,90 | 0,95 |
   | 4. Тръбни системи (не са посочени в "Нормите") | | | | 1,00 | | | 0,90 | 0,95 |
   | **III. КПД на напоителното поле ( ƞnewIF )** | | | |  | | |  |  |
   | 1. Подобрено гравитачно напояване (с пластмасови тръби или стоманени тръби с дозатори; нисконапорна тръбна мрежа) | | | | 0,80 | | |  |  |
   | 2. Напояване чрез дъждуване (ръчно преносими инсталации или напречно придвижващи се напорна тръбна мрежа) | | | | 0,85 | | |  |  |
   | 3. Напояване чрез дъждуване (лентови машини; напорна тръбна мрежа) | | | | 0,85 | | |  |  |
   | 4. Напояване чрез дъждуване (кръгово въртящи се машини; напорната тръбна мрежа) | | | | 0,85 | | |  |  |
   | 5. Капково напояване | | | | 0,95 | | |  |  |
   | \* *Стойностите за определяне на потенциалната икономия на вода (ПИВ) за взети от "Норми за проектиране на хидромелиоративни системи".* | | | | | | | | | |

   [↑](#endnote-ref-3)
5. *Басейнова дирекция "Източнобеломорски район"* [*https://earbd.bg/*](https://earbd.bg/)

   *Басейнова дирекция „Дунавски район“* [*http://www.bd-dunav.org/*](http://www.bd-dunav.org/)

   Басейнова дирекция *„Черноморски район“* [*https://www.bsbd.org/*](https://www.bsbd.org/)

   Басейнова дирекция *„Западнобеломорски район”* [*https://wabd.bg/content/*](https://wabd.bg/content/) [↑](#footnote-ref-2)
6. *Басейнова дирекция "Източнобеломорски район"* [*https://earbd.bg/*](https://earbd.bg/)

   *Басейнова дирекция „Дунавски район“* [*http://www.bd-dunav.org/*](http://www.bd-dunav.org/)

   Басейнова дирекция *„Черноморски район“* [*https://www.bsbd.org/*](https://www.bsbd.org/)

   Басейнова дирекция *„Западнобеломорски район”* [*https://wabd.bg/content/*](https://wabd.bg/content/) [↑](#footnote-ref-3)